stanford-oval/wikipedia huggingface dataset:
1932 בקולנוע
נפטרו

10 באוגוסט – רין טין טין, כלב שהופיע בסרטי קולנוע
1 בספטמבר – גאי אוליבר, שחקן אמריקאי
16 בספטמבר – פג אנטוויסל, שחקנית אמריקאית ילידת בריטניה
ראו גם

1931 בקולנוע
1932
1933 בקולנוע
שנים בקולנוע
סרט קולנוע
סיוע אמריקאי לישראל

הסיוע האמריקאי לישראל הוא סיוע כלכלי וצבאי שארצות הברית מעניקה לישראל מאז קום המדינה.
ארצות הברית הייתה אחת משתי המדינות הראשונות (לצד ברית המועצות) שהכירה בישראל ובהמשך קיימה איתה קשרים הדוקים. במהלך שנות ה-50 של המאה ה-20 התאפיינו היחסים הפוליטיים בקרירות מסוימת והגיעו אף למשבר אחרי מלחמת סיני, אך החל מראשית שנות ה-70 של אותה מאה גדל משמעותית הסיוע הצבאי האמריקאי (אנ') לישראל. הסיוע הצבאי אינו ייחודי לישראל, אך הסכום המצטבר שישראל קיבלה הוא הגדול ביותר מבין המדינות שנתמכות על ידי ארצות הברית.
מוערך כי בין השנים 1951 ל-2024 הסיוע האמריקאי לישראל הגיע ל-317 מיליארד דולר, מתוכם 251 מיליארד בסיוע צבאי ישיר.
ביקורת והתנגדות לסיוע

בריאיון לירחון "דיפנס ניוז" טען גרשון הכהן, אלוף במילואים וחוקר במרכז בגין-סאדאת למחקרים אסטרטגיים, שהסיוע מכניס מתח מיותר לדיאלוג האסטרטגי עם ארצות הברית, פוגע בריבונות הישראלית, יוצר תלות צבאית בארצות הברית ומנוון את הייצור התעשייתי בישראל. לכן, טוען הכהן, שישראל צריכה לפעול להקטנה של הסיוע במקום הרחבתו, ושהשותפות הישראלית-אמריקנית רק תתעצם לאורך זמן, אם תשכיל ישראל להיגמל, באופן הדרגתי ומחושב, מהנדיבות הפיננסית האמריקנית. דברים דומים כתב קודם לכן הפרשן אמוץ עשהאל באתר מרקטווץ' של דאו-ג'ונס.
גם בקרב מחוקקים אמריקאים יש המביעים ביקורת על היקף הסיוע ועל דרכי השימוש בו.
ב-2018 הסנטור הרפובליקאי ראנד פול הדוגל בליברטריאניזם, פעל נגד אישור תוכנית הסיוע החדשה לישראל, בגלל התנגדות עקרונית לכל סיוע החוץ.
חברת בית הנבחרים בטי מקולום ממדינת מינסוטה הגישה פעמיים הצעות חוק, יחד עם עוד 15 חתימות של חברי בית הנבחרים. לפי הצעות אלה, שכותרתן היא "קידום זכויות האדם של ילדים ומשפחות פלסטיניות החיים תחת כיבוש צבאי ישראלי", ייאסר על מדינות המקבלות סיוע צבאי מארצות הברית להשתמש בכספי הסיוע למימון מעצרים, חקירות או עינויים של ילדים. הצעת החוק של נתמכה גם על ידי ארגון השדולה היהודי-ליברלי ג'יי סטריט.
גם חברת הקונגרס אלכסנדריה אוקסיו-קורטז אמרה: "אפשר לדון בצמצום הסיוע הכלכלי והביטחוני לישראל. הרעיון הזה בהחלט צריך להיות על השולחן. זה חלק מהשיח שאנחנו מנהלים בינינו, המחוקקים הדמוקרטיים".
בספטמבר 2021 מימון בסך מיליארד דולר לחידוש מלאי המיירטים של מערכת "כיפת ברזל" הוסר מחוק התקציב בבית הנבחרים האמריקאי, בלחץ מחוקקים דמוקרטים חברי האגף הפרוגרסיבי במפלגה. אולם הוא אושר יומיים אחר כך ברוב של 420 מול תשעה מתנגדים.
ראו גם

סיוע בין-לאומי
יחסי ארצות הברית–ישראל
יתרון צבאי איכותי
כל הטוב שבעולם

כל הטוב שבעולם הוא אלבום האולפן ה-36 והאחרון של הזמר אריק איינשטיין, שיצא בשנת 2007 בשיתוף עם המוזיקאי גיא בוקאטי.
הפקה

בוקאטי, ששיתוף הפעולה שלו עם איינשטיין החל ב-2005 וזכה לעיתים לביקורות שליליות, הלחין את כל שירי האלבום ועיבד את כולם יחד עם עדי גולדשטיין. בוקאטי אף כתב את מילות כל השירים מלבד "רגע לפני" (שנכתב על ידי יענקל'ה רוטבליט) ו"רוקד את הטנגו לבד" (שנכתב על ידי איינשטיין ובוקאטי במשותף).
כבר בסוף שנת 2006 יצאו לרדיו סינגלים מתוך האלבום, בהם "רגע לפני", "שוב אותו העצב", "איפה שלא תהיי" ו"פה אצלנו". האלבום, שיצא לחנויות בספטמבר 2007 (ראש השנה תשס"ח), זכה לביקורות מעורבות, ושיריו לא זכו להשמעות רבות בתחנות הרדיו.
הרצועות באלבום

כל השירים נכתבו והולחנו על ידי גיא בוקאטי, ועובדו על ידי גיא בוקאטי ועדי גולדשטיין,

מלבד "רגע לפני", מילים: יענקל'ה רוטבליט, ו"רוקד את הטנגו לבד", מילים: אריק איינשטיין וגיא בוקאטי.
| כל הטוב שבעולם> מס' | כל הטוב שבעולם> שם | כל הטוב שבעולם> משך | כל הטוב שבעולם>  | כל הטוב שבעולם>  | כל הטוב שבעולם>  | כל הטוב שבעולם>  | כל הטוב שבעולם>  | כל הטוב שבעולם>  | כל הטוב שבעולם>  |
| --- | --- | --- | --- | --- | --- | --- | --- | --- | --- |
| 1. | שוב אותו העצב  | 03:15 |  |  |  |  |  |  |  |
| 2. | כל הטוב שבעולם  | 03:49 |  |  |  |  |  |  |  |
| 3. | פה אצלנו  | 03:35 |  |  |  |  |  |  |  |
| 4. | איפה שלא תהיי  | 03:20 |  |  |  |  |  |  |  |
| 5. | על חוט השערה  | 03:29 |  |  |  |  |  |  |  |
| 6. | רגע לפני  | 03:19 |  |  |  |  |  |  |  |
| 7. | תן חיוך  | 03:24 |  |  |  |  |  |  |  |
| 8. | פשוט אומר לך  | 03:09 |  |  |  |  |  |  |  |
| 9. | רוקד את הטנגו לבד  | 03:36 |  |  |  |  |  |  |  |
| 10. | מפתח מזהב  | 03:48 |  |  |  |  |  |  |  |
| 11. | אין הבדל בין טוב לרע  | 03:56 |  |  |  |  |  |  |  |
| משך כולל: | משך כולל: | 38:40 |  |  |  |  |  |  |  |
קרדיטים

אריק איינשטיין: שירה
גיא בוקאטי: גיטרות, קולות, הקלטות ומיקסים
עדי גולדשטיין: פסנתר, קלידים, קולות
שמוליק דניאל: תופים
אבישי כהן: קונטרבס ("רוקד את הטנגו לבד")
משה לוי: פסנתר ("פה אצלנו"), אקורדיון ("כל הטוב שבעולם", "פשוט אומר לך"), קולות ("כל הטוב שבעולם")
יועד ניר: כלי קשת
יניב פופיק: גיטרה בס
אלון בלשן: קולות ("תן חיוך")
1934 בקולנוע

| 0 | 1 | 2 | 3 |
| --- | --- | --- | --- |
|  |  | 1934  בקולנוע |  |
< · 1932 · 1933 — 1934 — 1935 · 1936 · >
כל ערכי השנים בקולנוע במאה ה-20 · כל ערכי השנים בקולנוע במאה ה-21 · פורטל הקולנוע
בערך זה מצוינים אירועים בולטים שהתרחשו במהלך שנת 1934 ונוגעים לעולם הקולנוע.
אירועים

26 בינואר – סמואל גולדווין קונה את הזכויות לסרט הקוסם מארץ עוץ ב-40,000$.
19 בפברואר – בוב הופ מתחתן עם דולורס ריד
19 באפריל – שירלי טמפל בת החמש משתתפת בסרט של אולפני פוקס - ו"גונבת את ההצגה".
סרטים שוברי קופות

| מקום | שם | אולפן | שחקנים |
| --- | --- | --- | --- |
| 1. | ויוה וילה! | MGM | ואלאס בירי |
| 2. | קלאופטרה | סרטי פרמאונט | קלודט קולבר |
| 3. | משפחת בארט מרח' וימפול | MGM | נורמה שירר |
| 4. | זה קרה לילה אחד | סרטי קולומביה | קלארק גייבל וקלודט קולבר |
| 5. | האיש הרזה | MGM | ויליאם פאוול ומירנה לוי |
| 6. | הנערה העשירה בתבל | RKO | מרים הופקינס |
| 7. | הגרושה העליזה | RKO | פרד אסטר וג'ינג'ר רוג'רס |
| 8. | חיקוי לחיים | סרטי יוניברסל | קלודט קולבר |
| 9. | The Girl from Missouri | MGM | ג'ין הארלו |
| 10. | בית רוטשילד | יונייטד ארטיסטס | ג'ורג' ארליס ולורטה יאנג |
טקס פרסי האוסקר

| פרס | זוכה |
| --- | --- |
הסרט הטוב ביותר: זה קרה לילה אחד - סרטי קולומביה
הבמאי הטוב ביותר: פרנק קפרה (זה קרה לילה אחד)
השחקן הטוב ביותר: קלארק גייבל (זה קרה לילה אחד)
השחקנית הטובה ביותר: קלודט קולבר (זה קרה לילה אחד)
סרטים

"זה קרה לילה אחד" בכיכובו של קלארק גייבל
"קלאופטרה" של ססיל דה-מיל, בכיכובה של קלודט קולבר
"הרוזן ממונטו קריסטו" בכיכובו של רוברט דונט
"הגרושה העליזה" בכיכובם של פרד אסטר וג'ינג'ר רוג'רס
"האיש שידע יותר מדי" של אלפרד היצ'קוק
"הקיסרית האדומה" של יוזף פון שטרנברג ובכיכובה של מרלן דיטריך
"בכבלי אנוש"
"תקוות גדולות" בבימויו של סטיוארט ווקר ובכיכובם של פיליפ הולמס וג'יין וייאט
"בית ממכר עתיקות" בבימויו של תומאס בנטלי
נולדו

14 בינואר – ריצ'רד בריירס, שחקן אנגלי (נפטר ב-2013)
22 בינואר – ביל ביקסבי, שחקן אמריקאי (נפטר ב-1993)
24 באפריל – שירלי מקליין, שחקנית אמריקאית
1 ביולי – סידני פולאק, במאי אמריקאי
20 בספטמבר – סופיה לורן, שחקנית איטלקייה
28 בספטמבר – בריז'יט בארדו, שחקנית צרפתית
נפטרו

30 בינואר – דורות'י דל, 19, תאונת דרכים
5 באוקטובר – ז'אן ויגו, במאי קולנוע צרפתי
ראו גם

1933 בקולנוע
1934
1935 בקולנוע
שנים בקולנוע
סרט קולנוע
יעל הראל

| --- | --- |
אין תמונה חופשית
 לידה:  1948 רומניה 
 פטירה:  2023 (בגיל 75 בערך) 
 ענף מדעי:  ספרות 
 מקום קבורה:  כפר סבא 
 מקום לימודים:  אוניברסיטת בר-אילן  אוניברסיטת תל אביב 
 מוסדות:  המכללה האקדמית בית ברל  אונסק"ו 
 
יעל הראל (1948–2023) היא פרופסור לספרות אנגלית ולשיטות הוראה בחינוך ללימודי האנגלית. לשעבר ראש החוג לאנגלית במכללת בית ברל ופעילה למען קידום יחסי יהודים וערבים במדינת ישראל.
מכתביה

עם דניאל בר-אלי, רשת בתי הספר המסונפים לאונסקו בישראל, תל אביב : הוועד הישראלי לאונסקו, תשס"ב.
השפעת הלמידה השיתופית בקבוצות קטנות : על מיומנות הדיבור באנגלית כשפה זרה בכתות ט’, תל אביב : חמו"ל, 1995.
Ingeborg Breines & Hans d'Orville (eds.) 2006. 60 Women Contributing To The 60 Years of UNESCO Constructing The Foundations Of Peace.UNESCO (Printed in the Former Yougoslav Republic of Macedonia)
.1996;2001;2006;2007;2008;2009;2011.International UNESCO Confernce Reports.ASPnet Israel and Israel National Commission for UNESCO
.1978.The Pastoral Solution In American Literature.M.A. Thesis. Tel Aviv University
.1995.The Effect of Cooperative Learning In Small Groups On The Speaking Skills Of EFL Learners Of Ninth Heterogeneous Graders. PhD Thesis. Tel Aviv University
הערות שוליים

↑  זוהר והראל כתבו את המאמר מברוקט עד לוין מאמר על א.ג'. ברוקט וספרו: 'תולדות הדרמה והתיאטרון', משא עיתון דבר, 25 במרץ 1988.
↑  נאמר בתזה לד"ר Yael Harel, "The Effect of Cooperative Learning In Small Groups On The Speaking Skills Of EFL Learners Of Ninth Heterogeneous Graders". PhD Thesis. Tel Aviv University, 1995
| --- | --- |
בקרת זהויות :  NLI: 987007262315405171  VIAF: 297122413   WorldCat (עם VIAF): 297122413
פייר טייאר דה שארדן

| --- | --- |

 לידה:  1 במאי 1881 château of Sarcenat, Orcines, צרפת 
 פטירה:  10 באפריל 1955 (בגיל 73) ניו יורק, ארצות הברית 
 שם לידה:  Pierre Marie Joseph Teilhard de Chardin 
 מקום קבורה:  St. Andrew-on-Hudson cemetery 
 השקפה דתית:  נצרות קתולית 
 מקום לימודים:  סורבון, אוניברסיטת וילאנובה, תיכון גבירתנו ממונגרה 
 מנחה לדוקטורט:  מרסלן בול 
 תחומי עניין:  פילוסופיה, אנתרופולוגיה פילוסופית, פילוסופיה נוצרית, אנתרופולוגיה, תאולוגיה, pastoral care, גאולוגיה 
 עיסוק:  כומר קתולי, גאולוג, פילוסוף, scientific collector, stretcher bearer, תאולוג, סופר, פלאואנתרופולוג, פלאונטולוג, אנתרופולוג 
 מדינה:  צרפת, סין, ארצות הברית
 יצירות ידועות:  לקח חלק בגילוי אדם פקין, הרחיב את רעיון הנוספירה
 פרסים והוקרה:  קצין בלגיון הכבוד (1946) צלב המלחמה 1914–1918 (1915) Auguste Viquesnel Prize (1922) מדליית מנדל (1937) אביר בלגיון הכבוד (מאי 1921) 
 
פייר טייאר דה שארדן (בצרפתית: Pierre Teilhard de Chardin;‏ 1 במאי 1881 – 10 באפריל 1955) היה פילוסוף וכומר ישועי צרפתי שהתפרסם גם כפלאונטולוג וגאולוג ולקח חלק בגילוי אדם פקין (אנ'). דה שארדן פיתח את תאוריית נקודת האומגה והרחיב את רעיון הנוספירה שהמציא ולדימיר ורנדסקי. רעיונותיו התנגשו עם דעותיה הנוקשות של הכנסייה הקתולית ואחדים מספריו צונזרו ולא יצאו לדפוס בחייו.
ספרו המפורסם התופעה האנושית חקר את התפתחות התודעה האנושית בהקבלה לאבולוציה של המינים ויצא חוצץ כנגד תפיסת הבריאה בספר בראשית. הדבר גרר ביקורות ממוסדות הכנסייה שתקפה אותו על פגיעה בתפיסת החטא הקדמון כפי שאופיינה על ידי הקדוש אוגוסטינוס. ב-2009 שיבח האפיפיור בנדיקטוס השישה עשר את רעיונותיו של דה שארדן והילל את תפיסתו את היקום כ"מארח חי".
חייו

פייר טייאר דה שארדן נולד באורסין (Orcines), לרגלי רכס שן דה פוי במרכז צרפת, ב-1 במאי 1881. הוא היה הרביעי מבין 11 אחים. אביו, עמנואל טייאר, היה חובב טבע שאסף צמחים, חרקים ואבנים. כשהיה בן 12 הצטרף לקולג' ישועי שבו סיים לימודי פילוסופיה ומתמטיקה. ב-1899 הצטרף למנזר ישועי שם התמחה בפילוסופיה, תאולוגיה ולימודים רוחניים.
משנת 1905 ועד שנת 1908, לימד דה שארדן פיזיקה וכימיה באוניברסיטת קהיר במצרים. משנת 1908 ועד שנת 1912 לימד תאולוגיה בסאסקס, אנגליה. בשנת 1911 הוסמך ככומר ישועי.
במהלך חייו היה שנים רבות בסין, ארצות הברית וצרפת. נפטר ונקבר בניו יורק.
רעיונותיו

בספרו התופעה האנושית מתאר דה שארדן את התפתחותו של היקום מחומר ראשוני להתפתחות חיים, בני אדם ונוספירה, ולבסוף לחזונו בנקודת האומגה - הנקודה בעתיד אשר "מושכת" אליה את כל הבריאה. ההתפתחות הרוחנית של האדם מונעת על פי אותם עקרונות של האבולוציה הביולוגית, ולמעשה, טוען דה שארדן, האבולוציה היא מהלך לקראת מודעות עולה וגוברת שסיומה ב"נקודת האומגה" שיכולה להיתפס כאלוהים. האבולוציה מביאה לאיחוד, להתחברות של הפרטים למודעות-על מרכזית. דה שארדן התריע על הפיצול שיוצרת החברה המודרנית המנוגד לתהליך האבולוציוני המאחד.
נקודת האומגה להשקפתו באה לאפיין את מצב המורכבות המקסימלית אליה מתפתח היקום. לדבריו היקום מחולק לחומר ואהבה. חלקיקי העולם החומרי, המונעים על ידי כוחות האהבה, נמשכים אחד כלפי השני כדי לקיים את העולם. בעזרת כוחה של האהבה היקום עובר ממצב של חומר לא מאורגן למצב של סינגולריות בה תהיה אנרגיית אהבה טהורה. נקודת האומגה היא התקופה ממנה תיווצר הסינגולריות הטהורה. בנקודה זו היקום הוא במצב של מורכבות מאורגנת. דה שארדן ראה את המצב הזה כנקודה בה היקום "מביט" על עצמו ומודע לקיומו. את תפקיד הצופה המביט על הקיום ממלאת האנושות. לאחר שהאנושות תגיע לגבול של המורכבות המאורגנת היא תבצע קפיצה לרמה גבוהה יותר של סינגולריות בה תהיה ישות אחת בעלת מודעות-על.
רעיונותיו של דה שארדן השפיעו על התרבות והאמנות המערביים. סופרים כפיליפ ק. דיק, פלאנרי אוקונור, דון דלילו ואחרים כללו את רעיונותיו ביצירותיהם. דה שארדן השפיע גם על דמויות בסרטים ובמחזות (לדוגמה הכומר בסרט מגרש השדים).
על שמו קרוי הפרימט הקדום טייארינה.
ספריו

(1955) Le Phénomène Humain
1959 ,The Phenomenon of Man : תורגם לאנגלית
תורגם לעברית: התופעה האנושית (מצרפתית: יותם ראובני), תל אביב: הוצאת נמרוד, 2005
L'Apparition de l'homme (1956)
La Vision du passé (1957)
Le Milieu divin (1957)
L'Avenir de l'homme (1959)
L'Énergie humaine (1962)
L'Activation de l'énergie (1963)
La Place de l'homme dans la nature (1965)
Science et Christ 1965
Comment je crois (1969)
Les Directions de l'avenir (1973)
Écrits du temps de la guerre (1975)
Le Cœur de la matière (1976)
שמורת עין ארובות

| --- | --- |

מבט כללי על השמורה מתל אסור. ברקע - קיבוץ ברקאי
 מידע כללי
 תאריך הקמה:  14 בספטמבר 1989 
 נתונים ומידות
 שטח:  17.2 דונם
 מיקום
 מדינה:  ישראל ישראל
 מיקום:  השרון 
 קואורדינטות:  32°28′57″N 35°01′19″E﻿ / ﻿32.4825992°N 35.0220125°E﻿ / 32.4825992; 35.0220125
  (למפת הכרמל מוגדלת) שמורת עין ארובות(למפת הכרמל רגילה) שמורת עין ארובות(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שמורת עין ארובות(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שמורת עין ארובות
 
שְׁמוּרַת עֵין אֲרֻבּוֹת היא שמורת טבע באזור השרון הצפוני, במוצא נחל עירון אל המישור, ממזרח למושב עין עירון. מדרום-מערב לשמורה נמצא תל אסור.
גאוגרפיה

השמורה המשתרעת על שטח של 17.2 דונם הוכרזה ב-14 בספטמבר 1989. מקור שמה באחד מניסיונות הזיהוי של תל אסור עם אֲרֻבּות המקראית, מקום מושבו של נציב המחוז השלישי של שלמה (מלכים א, ד, י). חוקרים אחרים בהם אדם זרטל מציעים לזהות את ארובות, היא נרבתא של ימי המרד הגדול המופיעה בכתבי פלביוס, בח'ירבת אל-חמאם שבשומרון. מטרת הקמת השמורה הייתה לשמר בית גידול לח האופייני לאזור רמות מנשה, ושימור בית הגידול של טריטון הפסים, דו-חי ממשפחת הסלמנדריים הנמצא בסכנת הכחדה בישראל והוא חיה מוגנת.
בשמורה שני מעיינות עונתיים המתייבשים בסוף הקיץ. סביב המעיינות צמחייה אופיינית לבתי גידול לחים, כגון עצי תאנה, אגמון, פטל קדוש ועוד. בתקופת המנדט הוקמו סביב המעיינות קירות שיצרו שתי בריכות. בתוך הבריכות גדלה צמחייה אופיינית לנוף מים, כגון גרגיר הנחלים עדשת מים ועוד. במשך השנים חלה ירידה במגוון המינים המאפיינים בתי גידול לחים ובמקומם כוסתה השמורה בכיסוי צפוף של פטל.
בעבר היה המעיין אחד ממקורות המים של נחל חדרה, אליו זרמו דרך נחל עירון. בתקופת המנדט שפע המעיין 1-0.6 מיליון קוב מים בשנה, בין השנים 1967-1949 נמדדה שפיעת מים של כ-0.5 מיליון קוב בשנה. כיום נשאבים מי המעיינות ואינם זורמים עוד לנחל.
בשנים האחרונות שוקם מעיין עין ארובות לזכרו של איציק דורי, חבר קיבוץ מצר אשר נהרג בפיגוע בקיבוץ בשנת 2002. במקום הוצבה אנדרטה לזכרו.
הגישה לשמורה היא בדרכי עפר ממושב עין עירון. בעבר הייתה גם גישה מצומת משמר הגבול בכביש 65, אך גישה זו נחסמה על ידי חקלאי שמעבד חלקה בסמוך למקום.
גלריית תמונות

עצי תאנה בשמורה
הצמחייה בשמורה מוקפת בקיר אבנים
בריכה סביב אחד המעיינות, הבריכה יבשה בסוף הקיץ
מבט כללי על השמורה ממרפסת התצפית
הערות שוליים

↑  אדם זרטל, 'ארבות, חפר והנציבות השלישית של שלמה', הקיבוץ המאוחד ספרית פועלים, 1984,עמ' 18, 114
↑  נחל חדרה באתר החברה להגנת הטבע
|  שמורות טבע בישראל |
| --- | --- | --- |
| הגולן | אירוס הביצות נוב • אלי על • בריכת בראון • גמלא • הר אביטל • הר חרמון • הר חרמונית • הר פרס • הר שיפון • יער אודם • יער יהודיה • נחל גילבון • נחל משושים • נחל הבניאס • מג'רסה • סוסיתא |  |
| צפון | אבוקה • אלון • אלונה • אלוני אבא • אלוני בית קשת • נחל בית העמק • בריכת פסוטה • אלוני ברעם • אלוני יצחק • בוריקה • גאון הירדן •  החולה • הר ארבל • הר חורשן • הר יונה • הר מירון • הר שכניה • חוטם הכרמל • חוף דור-הבונים • חורבת קרתא • חורשת טל • חי-בר כרמל • מערת פער •  נחל בזק • נחל בצת • נחל דישון • נחל הקיבוצים • נחל כזיב • נחל מערות • נחל עמוד • נחל ראש פינה • נחל שניר • נחל שרך • נחל תבור • נחל תות • נחל עיון • עין אפק • עין ארובות • עין נוטרה • עין נימפית • עין תאו • פארק הכרמל • ראש הנקרה • רמות מנשה • תל דן • תל אנפה • תל סהרון • תל שמרון |  |
| מרכז | ביצת זיתא • בני ציון (חרוצים) • בריכת דורה • בריכת יער • גבעת האירוסים • גדור • געש • האירוסים • הדסים • המסרק • חולות ניצנים • מבוא אשדוד • חורבת מדרס • חורבת סעדים • מערת אבשלום • מערת התאומים • נאות קדומים • נחל דולב • נחל כפירה • נחל פולג • נחל קטלב • נחל שורק • נחל התנינים • עינות גיבתון • שער פולג |  |
| יהודה | אלוני שמואל • אל כנוב • הר הטייסים • ואדי מכוך • נחל אוג • נחל בזק עילי • נחל פרת • עינות צוקים • קנה וסמר |  |
| השומרון | הר כביר • יער אום צפא • יער ריחן • נבי רביח • נחל פצאל • נחל קנה • עינות זרקא • רכס טמון • ביצת ואדי מלחה • בור הציפורים • נחל שילה עילי |  |
| הנגב | בקעת תמנע • בתרונות רוחמה • גבעות להב • הבשור • המכתש הגדול • המכתש הקטן • הר הנגב • הר חירן • הר עמשא • הרי אילת • חולות משאבים • חולות סמר • חוף האלמוגים • חי-בר יטבתה • מכתשים בנגב • מצוק הצינים • נחל גרר • נחל ערוגות • נחל עשוש • נחל צין • עין גדי • ערבת עברונה • פארק הלס • פורה |  |
| שמורות ימיות | איי חוף ראש הנקרה • ים ראש הנקרה-אכזיב • שקמונה • ים ראש הכרמל • ים דור-הבונים • ים שקמה • איי חוף דור-מעגן מיכאל • ים גדור • ים האלמוגים • חוף האלמוגים • הים הדרומי • הפרעת פלמחים |  |
מונרכיה

.
.
מונרכיות העולם – מקומות שבהם נהוגה כיום מונרכיה, צבועים בכחול
מוֹנַרְכְיָה, ממלכה או מלוכה היא שיטת ממשל, שבה בראש המדינה עומד שליט (המונרך) בעל תואר אצולה, המכהן, מרגע מינויו, לכל ימי חייו. לגיטימיות השלטון נובעת לרוב מכוח הורשה אך לעיתים גם מסיבות אחרות כגון מכוח המסורת והנוהג או מתוקף החוק. טענה זו ללגיטימיות היא המפרידה בין המונרכיה לדיקטטורה.
המונח "מונרכיה" משמש גם לתיאור מדינה הדוגלת בשיטת השלטון המונרכית. מדינות כאלו מזהות עצמן באופן צר יותר לפי תואר המונרך, כגון ממלכה (מלך), אמירות (אמיר), נסיכות (נסיך), קיסרות (קיסר), סולטנות (סולטאן) ודוכסות גדולה (דוכס גדול).
מקור השם

ביוונית: μοναρχειν – "שלטון יחיד", μονος (מונוס) – יחיד, αρχειν (ארכיה) – לשלוט. ביוון העתיקה משמעותה של מונרכיה הייתה ריכוזו של כל הכוח הפוליטי בידיו של אדם אחד, שליט כל יכול. כיום, שיטה כזו מכונה שלטון אוטוקרטי או דיקטטורי, ו"מונרכיה" מציינת שיטת ממשל שהעומד בראשה שולט מכח תורשה או טוען ללגיטימיות שאינה מנדט העם, על ידי הכרזתו של השליט על עצמו כעל מלך, קיסר, או כל תואר כבוד אחר.
סמכויות

נהוג לסווג את המונרכיות על פי סמכויותיו של המונרך, כמות הכוח שבה הוא אוחז לעומת כפיפותו לעם או למוסדות אחרים.
סמכויות > מונרכיה מסורתית

מונרכיה שבה למונרך כוח בלתי-מוגבל יחסית, אך הוא מחויב למסורת, חוקה חלשה כלשהי או מעמד אצולה נמוך, כמו ברונים ודוכסים.
סמכויות > מונרכיה אבסולוטית

התפתחה בימי הביניים מהפיאודליזם, בה נהגה מונרכיה מסורתית והמונרך היה ראשון בין שווים בקרב האצולה. מעמדו של המונרך בקרב האצילים עלה בהדרגה עם יצירת הניהול המרוכז והמעבר ללחימה בעזרת צבאות קבע המגובים בארטילריה יקרה. המונרכים המוקדמים הצדיקו את העלייה במעמדם כזכות אלוהית, אלוהים נתן להם את הזכות לשלוט על האדמה והאנשים שבה. בנוסף, הם הכריזו על יכולתם לקבוע את דת הנתינים, ופעלו לביטול מוסדות וחוקים שהגבילו מונרכים שקדמו להם. אחד המונרכים המפורסמים שטענו לזכות אלוהית היה לואי ה-14, מלך צרפת. מאוחר יותר, בעידן הנאורות, הגדירו מונרכים את שלטונם כאבסולוטיזם נאור.
במונרכיה אבסולוטית למונרך שליטה מוחלטת על כל התחומים במדינה, ולפרקים אף על כל תחומי החיים של האזרחים שבה. המונרך האבסולוטי אינו מוגבל על ידי חוק או חוקה כלשהם, הוא הסמכות העליונה במדינה, הוא מעל לחוק והחוקה, אם היא קיימת, ולכן רשאי לשנותם כראות עיניו וכרצונו. תאורטית, למונרך האבסולוטי שליטה מלאה על האדמה וכל האנשים שבה, כולל האריסטוקרטיה והכמורה. למרות זאת, מונרכים אבסולוטיים רבים גילו שכוחם מוגבל. רשויות דתיות מסוימות יכולות, לעיתים, להניא את המונרך מלבצע מעשים מסוימים וכן מצופה מהמונרך ללכת בדרכי המסורת ומנהגי התרבות.
המהפכה הצרפתית והמהפכה האמריקאית הביאו לדעיכה משמעותית בפופולריות של המונרכיה האבסולוטית, ולאימוצן של שיטות הדוגלות בכך שהמדינה נוצרה למען העם ולא להפך. למרות זאת, גם בימינו קיימות מספר מונרכיות אבסולוטיות, אשר מצליחות לשרוד בחברות בעלות טכנולוגיה מספקת לשם ריכוז וארגון של כוח שלטוני, אך בלתי מספקת כדי לאפשר חינוך חופשי ותקשורת מהירה. מונרכיות אלה מאופיינות בחברה דו מעמדית, שבה המעמד השולט הוא מיעוט מבוטל אך עשיר מאוד, והמעמד הנשלט הוא הרוב המוחלט מקרב האזרחים. לאורך ההיסטוריה ובמדינות שבהן המצב קיים גם בימינו, בני המעמד הנמוך הם צמיתים עובדי אדמה (למשל קוריאה הצפונית), אך באמירויות המפרץ רווח מודל פוליטי פטרנליסטי, שבו השלטון העשיר מחלק לנתיניו כסף ואמצעים כדי למנוע תסיסה ציבורית, ואילו כלכלתו מסתמכת על עובדים זרים זולים, לרוב חסרי זכויות.
סמכויות > מונרכיה חוקתית

מונרכיה בה קיימת חוקה המכירה במונרך, בין אם נבחר או המקבל תפקידו מתוקף ירושה, המשמש כראש המדינה. החוקה היא מעל למונרך, הוא כפוף לה ופועל מתוקף סמכותה. המונרך מחויב לחוקה ככל אזרח, אך ייתכן והיא תיתן לו זכויות יתר מסוימות. מונרכיות חוקתיות מודרניות מאמצות, לרוב, את עקרון הפרדת הרשויות, והמונרך הוא ראש הרשות המבצעת או דמות סמלית טקסית בלבד נטולת סמכויות. כך המצב במונרכיות חוקתיות שהן גם דמוקרטיות ייצוגיות, כמו הממלכה המאוחדת, הללו נקראות מונרכיות דמוקרטיות חוקתיות והמונרך נחשב בהן לראש המדינה, אך ראש הממשלה, לו ניתן המנדט בצורה ישירה או עקיפה בבחירות, הוא ראש הרשות המבצעת. במונרכיות אלו, החוקה היא המגבילה את המונרך. לא כל מונרכיה חוקתית היא דמוקרטיה ייצוגית, כשהיו מונרכיות חוקתיות שחוקתן הייתה פשיסטית או קוואזי-פשיסטית, כך קרה באיטליה, ביפן ובספרד.
היו מונרכיות שבהן הכוח האמיתי שכן אצל הצבא, כך היה ביפן, שם ראש הצבא, השוגון, הפך למונרך בפועל תחת קיסר יפן, וכך היה גם בתאילנד. במונרכיות אלו ראש הצבא קיבל לרוב תפקיד דומה לראש הממשלה של ימינו (כלומר – ראש הרשות המבצעת), ולעיתים תפקיד זה החל אף הוא לעבור בירושה. באיטליה הפאשיסטית, התקיימה המונרכיה זמן רב לצד המפלגה הפשיסטית. דו-קיום דומה, אך קצר יותר, התרחש גם ברומניה, בהונגריה וביוון. ספרד תחת שלטונו של פרנסיסקו פרנקו הייתה מונרכיה באופן רשמי, אך לא היה מונרך על כס המלכות. לאחר מותו של פרנקו, ירש את מקומו כראש המדינה בנו של הטוען לכתר הבורבוני, חואן קרלוס הראשון.
ישנן מדינות להן ניתן לקרוא "רפובליקות וירטואליות" או "מונרכיות דה פקטו". אלו הן מדינות המכריזות על עצמן כרפובליקות אך נראה שבפועל מתקיים מעבר בירושה, מאב לבן, של תפקיד ראש המדינה. במדינות אלו בנו של ראש המדינה הופך ליורש העצר המיועד, דבר היוצר מעין שושלת, אך צורת מעבר שלטון זו אינה מעוגנת בחוקה. מדינות אלה הן אולי רפובליקות מהבחינה התאורטית, אך בפועל הן מונרכיות, גם אם לא הכריזו על כך רשמית בחוקתן. במאה העשרים התקיימו מונרכיות מסוג זה בניקרגואה והאיטי, ובתחילת המאה העשרים ואחת התקיימו מונרכיות כאלה גם בקוריאה הצפונית ובסוריה. קיימים מקרים שבהם רפובליקות דמוקרטיות אמיתיות יצרו מצב בפועל של מעבר השלטון בירושה, לעיתים עד כדי מצב של "שושלת שלטון" בת שלושה דורות (כך קרה עם משפחת גנדי בהודו), אך שליטים אלה שולטים רק בעת כשמפלגתם בשלטון.
אפילו היותו של המונרך שליטה הריבוני של המדינה לא תמיד הייתה עובדה בשטח. קרו מקרים שבהם הפסידה מדינה את ריבונותה לטובת מדינה אחרת, אך המוסד המונרכי שבה נשמר. במצבים שכאלו, הפכה לרוב המונרכיה, כמו המדינה עצמה, לתלויה בכוח הריבוני החדש. כתוצאה מכך אמנם המונרך נשאר במעמדו אך בפועל הפך לווסאל פיאודלי, אם קרה הדבר בימי הביניים, או היה לחלק מצורת השליטה העקיפה של המדינה הריבונית, אם למשל מדובר בשיטה אותה נקטו הבריטים בכיבושיהם בתקופה הקולוניאלית.